Marjen Raterford she maoris: 4. Nocha in ipu

4. Nocha in ipu	
Bikos brig lusi-te anka, feng mah-te it floti yus a muh de riva Temsa. It fa-bloki-te on chyenlok sol pa charfenka de milya fon sahil. Also pirogas ateni sahil aika kway.	
bloki – block, blockade/ bloquear / блокировать
fa-bloki – become blocked; get stuck / atrancarse, atascarse, encajarse/заблокироваться; застрять
Afte landi, maoris deligi plenjen-ney pedas e mah li go aus pirogas. Povre bosmen stopi-te gemi – ta morti-te. Kun kuyda maoris pon tri jen-lash on herba. Aus tim de "Agnesa" sol maryuan - shi-dwa jen – resti jivi.	
Oni dukti plenjen, sirkumi-ney bay menga de gwerjen, inu shulin. Avanen oni zai porti lash de kapitan, kuker e bosmen. Tange shulin-ney daokin oltaim go uupar. Surya lwo. Chaure pina-brancha e giganta-ney farna zai shirmi skay. Pa norda-ney isla de Nyu-Siland tumitaa lai hampi momenta-nem. Fa-tume. Daokin es muy tange, e dasta* majbur fa-stiri inu longe banda. Plenjen bu vidi mutu pyu, e li-ney foba yoshi fa-pyu. Kadawan dumi-dumi ke oli suy ko-jen es yo kili-ney e ke ta resti sole miden savajas. Also fon taim a taim marjen fai mutu-voking:	
dasta* - detachment, party / destacamento / отряд; (воен) подразделение, отделение (Hindi)
fa-pyu – increase / aumentarse, agrandar / увеличиваться, усиливаться
fon taim a taim – from time to time / de tiempo en tiempo / время от времени
- Hey, Jon Wotson, ob yu haishi jivi?	
- Jivi, Smit, me jivi! Wo es Raterford? Me longtaim bu audi suy vos.	
- Me es avanen! – Raterford-ney mahtaful braisa lai fon dalem.	
Maoris zai go silensa-nem e bu atenti sey mutu-voking. Daokin bikam oltaim pyu krute*. Pa fin, afte haf-ora afte landing, grupa ateni plate sima de kolina. Kontra staraful skay oni vidi denta de gao stakatot*. To es ipu to maori-ney fortesa.	
krute* - steep / escarpado, empinado / крутой
stakatot* = staka-barana (palisade, paling/ empalizada/ частокол)
Oni dukti plenjen inu fortesa tra tange geit. Menga de gina e kinda miti lai-sha.	
- Airmaree! Airmaree! – li krai.	
Se maini "namastee" pa maori.	
Inen stakatot ye sirke dwashi slama-huta. Kelke agni zai jal inter huta, sirkum li zai sidi nude kinda e magre doga. Kun dushte wauking oli doga fa-lansi a plenjen, trai-yen kusi li-ney gamba. Apena maoris rasgoni doga, al krai e al swingi stik.	
wauki - bark, bay/ ladrar/лаять
rasgoni (ras+goni) - drive away, disperse, scatter / dispersar, ahuyentar / разгонять
Oni dukti plenjen a chaure maidan baken vilaja. Miden maidan ye kelke pina. Oni ligi marjen bay korda a sey pina, po un jen a kada pina.	
Poy gwerjen go wek, lyu-yen sol dwa gardi-sha kel tuy zwo un agni, en-sidi on arda e en-chabi koysa. Pyu gardi-sha bu treba bikos plenjen es ligi-ney a baum tanto fortem ke li bu mog muvi ni gamba ni bracha.	
bracha – arm / brazo / рука (вся)
Vilaja en-silensi. Yedoh, kelke ves duran un-ney haf de nocha silensa gei disturbi bay animi-ney grupa-ki de gwerjen kel returni fon kapti-ney brig. Li porti sak kun bartan e klaida. Muchos hev banduk baken plechas. Raterford konklusi ke maoris yo he rupti dek e geti inu ship.	
Sertem, plenjen bu somni ol nocha. Bat nulwan shwo, bikos korda zai tungisi gro, bikos dashat por pasi-ney dey es gro, e bikos foba om futur es gro. Sol wen maiste parta de nocha yo pasi, marjen Wotson shwo kyetem:	
- Kan ba, agni-luma!	
agni-luma – blaze, glow / resplandor / зарево
Raterford lifti kapa e vidi ke baken stakatot, baken shulin ye agni-luma in skay.	
- Kwo zai jal? – Jek Mallon kwesti.	
- Shulin, shayad, - koywan jawabi.	
- Non, bu shulin, - Raterford shwo. – Pa toy taraf es baya, mar.	
- Kwo hi jal, si bu shulin? – Jon Wotson kwesti.	
- Nuy "Agnesa" jal, - Raterford shwo glumem.	
E tuy ye gluhisi-she guruha. Mil-vos-ney monta-eho jawabi bay longe shum. Pina-sima ek-swingi. Dogas en-wuli pa alarma, somnaful maoris lopi aus huta.	
- Nuy barut-depo he explosi! – Raterford exklami. – Barut he explosi e sertem rasrupti brig inu mil pes. Nuy "Agnesa" nau yok!	
Tak pasi sey sinfin-ney, duhaful nocha. Agni-luma fa-syao tuy afte explosa bat totem fa-yok sol al suryachu.	
Chapta 5
Category:Marjen Raterford she maoris